
Plx 261
BIROULUI  PERMANENT

AL

CAMEREI  DEPUTAŢILOR

    
    Vă înaintăm, alăturat, raportul asupra propunerii legislative privind înfiinţarea, organizarea şi funcţionarea Autorităţii Naţionale pentru Controlul Financiar,  transmisă spre dezbatere în fond cu adresa nr. PLx.261 din 5 septembrie 2016, Camera Deputaţilor fiind primă Cameră sesizată. 

În raport cu obiectul şi conţinutul său, propunerea legislativă face parte din categoria legilor organice.

PREŞEDINTE,

Viorel ŞTEFAN

Plx 261
RAPORT

asupra propunerii legislative privind înfiinţarea, organizarea şi funcţionarea Autorităţii Naţionale pentru Controlul Financiar

În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanţe şi bănci a fost sesizată spre dezbatere pe fond  cu propunerea legislativă privind completarea Legii nr.571/2003 privind Codul fiscal, transmisă spre dezbatere în fond cu adresa nr. PLx.261 din  5 septembrie 2016.

Conform prevederilor art.75 din Constituția României și ale art. 95 din Regulamentul Camerei Deputaților, Camera Deputaților este prima cameră sesizată.

Propunerea legislativă a fost avizată negativ de către Consiliul Legislativ. Guvernul nu susţine adoptarea propunerii legislative.
 
Propunerea legislativă supusă dezbaterii are ca obiect de reglementare înfiinţarea, organizarea şi funcţionarea Autorităţii Naţionale pentru Controlul Financiar, ca autoritate autonomă, cu personalitate juridică, sub control parlamentar, finanţată integral din fonduri proprii. Conform expunerii de motive, Autoritatea ar urma să soluţioneze diferendele de opinie dintre Autoritatea de Audit şi autorităţile de management.

 În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din 27 septembrie 2016.

La lucrările Comisiei și-au înregistrat prezența un număr de 29 deputați din totalul de 29 membri.
La dezbaterea acestei propuneri legislative au fost prezenţi, în calitate de invitaţi, reprezentanţi ai Ministerului Finanţelor Publice. 
În urma examinării propunerii legislative şi a opiniilor exprimate, deputaţii prezenţi la lucrări au hotărât, cu unanimitate de voturi, să propună plenului Camerei Deputaţilor respingerea propunerii legislative, deoarece activităţile de prevenire, constatare a neregulilor, de stabilire şi de recuperare a creanţelor bugetare apărute în obţinerea şi utilizarea fondurilor europene sunt reglementate prin Ordonanţa de urgenţă nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau fondurilor publice naţionale aferente acestora. In ceea ce priveşte soluţionarea diferendelor de opinie dintre Autoritatea de Audit şi autorităţile de management, există reglementată calea medierii.
În raport cu obiectul şi conţinutul său, propunerea legislativă face parte din categoria legilor organice. 

